CELEX: 32021R1418
Language: bg
Date: 2021-06-23 00:00:00
Title: Делегиран регламент (ЕС) 2021/1418 на Комисията от 23 юни 2021 година за изменение на Делегиран регламент (ЕС) № 640/2014 по отношение на правилата за санкции по схемите за помощ за животни или мерките за подпомагане за животни

31.8.2021   
               
               
                  BG
               
               
                  Официален вестник на Европейския съюз
               
               
                  L 305/6
               
            
         ДЕЛЕГИРАН РЕГЛАМЕНТ (ЕС) 2021/1418 НА КОМИСИЯТА
         от 23 юни 2021 година
         за изменение на Делегиран регламент (ЕС) № 640/2014 по отношение на правилата за санкции по схемите за помощ за животни или мерките за подпомагане за животни
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 63, параграф 4, член 64, параграф 6 и член 77, параграф 7 от него,
         като има предвид, че:
         
                     (1)
                  
                  
                     В член 31, параграф 1 от Делегиран регламент (ЕС) № 640/2014 на Комисията (2), изменен с Делегиран регламент (ЕС) 2021/841 на Комисията (3), се предвижда, че общият размер на помощта или подпомагането, на които бенефициерът има право, се изплаща въз основа на броя животни, установен в съответствие с член 30, параграф 3 от Делегиран регламент (ЕС) № 640/2014, при условие че не повече от три животни са констатирани като неустановени и че неустановените животни могат да бъдат индивидуално идентифицирани чрез някое от средствата, предвидени в системата за идентификация и регистрация на животните съгласно определението в член 2, параграф 1, точка 7) от посочения регламент. Индивидуалната идентификация на животните обаче не се отнася до животински видове, различни от животни от рода на едрия рогат добитък, овцете и козите. В допълнение на това в член 31, параграф 2 от Делегиран регламент (ЕС) № 640/2014 се предвижда, че административната санкция се налага единствено ако повече от три животни са неустановени, без да се посочва случаят с три или по-малко неустановени животни от рода на едрия рогат добитък, овцете и козете, които не могат да бъдат индивидуално идентифицирани чрез някое от средствата, предвидени в системата за идентификация и регистрация на животните.
                  
               
                     (2)
                  
                  
                     Следователно второто условие в член 31, параграф 1, буква б) от Делегиран регламент (ЕС) № 640/2014 освобождава от дерогацията за налагане на административни санкции всички животински видове, различни от животни от рода на едрия рогат добитък, овцете и козите, които трябва да бъдат обхванати от Делегиран регламент (ЕС) № 640/2014.
                  
               
                     (3)
                  
                  
                     Поради това е целесъобразно да се преформулира член 31, параграф 1, буква б) от Делегиран регламент (ЕС) № 640/2014 по такъв начин, че изискването за индивидуална идентификация да се прилага само за животни от рода на едрия рогат добитък, овцете и козите.
                  
               
                     (4)
                  
                  
                     В член 31, параграф 2 от Делегиран регламент (ЕС) № 640/2014 не се предвижда санкция за случаи, при които до три неустановени животни от рода на едрия рогат добитък, овцете и козите не могат да бъдат индивидуално идентифицирани, което означава, че тези животни са загубили своята идентичност и проследимост от всеки източник на системата за идентификация и регистрация на животните. Това е създало ситуация, при която по-малко сериозните несъответствия, основани само на броя на неустановените животни, биха довели до санкции, а няма последствия за несъответствия, които са по-сериозни, защото се отнасят до животни (животни от рода на едрия рогат добитък, овцете и козите), които не могат да бъдат идентифицирани.
                  
               
                     (5)
                  
                  
                     Поради това е целесъобразно също така да се предвидят административни санкции за по-сериозните несъответствия, при които неустановените животни от рода на едрия рогат добитък, овцете и козите не могат да бъдат индивидуално идентифицирани чрез някое от средствата, предвидени в системата за идентификация и регистрация на животните, независимо от броя на животните.
                  
               
                     (6)
                  
                  
                     Поради това Делегиран регламент (ЕС) № 640/2014 следва да бъде съответно изменен.
                  
               
                     (7)
                  
                  
                     По аналогия с Делегиран регламент (ЕС) 2021/841, настоящият регламент следва да се прилага по отношение на заявленията за помощ, заявленията за подпомагане и исканията за плащане, които се подават за референтните години или премийните периоди, започващи от 1 януари 2021 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 31 от Делегиран регламент (ЕС) № 640/2014 се изменя, както следва:
            
                        а)
                     
                     
                        в параграф 1 буква б) се заменя със следното:
                        
                                    „б)
                                 
                                 
                                    неустановените животни от рода на едрия рогат добитък, овцете и козите могат да бъдат индивидуално идентифицирани чрез някое от средствата, предвидени в системата за идентификация и регистрация на животните.“;
                                 
                              
                  
                        б)
                     
                     
                        в параграф 2, първа алинея въвеждащото изречение се заменя със следното:
                        „В случай на повече от три неустановени животни или в случай на неустановени животни от рода на едрия рогат добитък, овцете и козите, които не могат да бъдат индивидуално идентифицирани чрез някое от средствата, предвидени в системата за идентификация и регистрация на животните, общата сума на помощта или подпомагането, на които бенефициерът има право по схемата за помощ или мярката за подпомагане или вида операция по такава мярка за подпомагане по параграф 1 за съответната референтна година, се намалява с:“
                     
                  
         
            Член 2
            Влизане в сила и прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага по отношение на заявленията за помощ, заявленията за подпомагане и исканията за плащане, които се подават за референтните години или премийните периоди, започващи от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 юни 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 549.
         
            (2)  Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ L 181, 20.6.2014 г., стр. 48).
         
            (3)  Делегиран регламент (ЕС) 2021/841 на Комисията от 19 февруари 2021 г. за изменение на Делегиран регламент (ЕС) № 640/2014 по отношение на правилата за неспазване във връзка със системата за идентификация и регистрация на едър рогат добитък и животни от рода на овцете и козите и за изчисляване на равнището на административните санкции, приложими към декларирани животни по схеми за помощ за животни или мерки за подпомагане за животни (ОВ L 186, 27.5.2021 г., стр. 12).